লালমনিরহাট, ২৪ জুন (শীর্ষ নিউজ ডটকম): লালমনিরহাটে বাংলাদেশ মেডিকেল এসোসিয়েশনের (বিএমএ) বার্ষিক সাধারণ সভা ২০১১ অনুষ্ঠিত হয়েছে। আজ শুক্রবার বাংলাদেশ রেলওয়ে অফিসার্স ক্লাব মিলনায়তনে জেলা শাখার উদ্যোগে এ সভার আয়োজন করা হয়।  বিএমএর লালমনিরহাট জেলা শাখার সদস্য ও স্বাধীনতা চিকিৎসক পরিষদ (স্বাচিপ) জেলা শাখার সভাপতি ডা. ভোলানাথ ভট্রাচার্যের সভাপতিত্বে সভায় প্রধান অতিথি হিসেবে উপস্থিত ছিলেন বিএমএর মহাসচিব অধ্যাপক ডা. মো. শারফুদ্দিন আহমেদ। বিশেষ অতিথি ছিলেন স্বাচিপর মহাসচিব অধ্যাপক ডা. এম  ইকবাল আর্সনাল, বিএমএর কেন্দ্রীয় কমিটির সহ-সভাপতি ডা. মোস্তফা আলম নান্নু, বিএমএর যুগ্ম- মহাসচিব ডা. এম আব্দুল আজিজ ও বিএমএর আন্তর্জাতিক বিষয়ক সম্পাদক ডা. মোহাম্মদ হোসেন। এছাড়া অন্যান্যের মধ্যে বিএমএ লালমনিরহাট জেলা শাখার গ্রন্থাগার ও প্রকাশনা সম্পাদক ডা. আ ফ ম আহসান আলী, বিএমএর লালমনিরহাট জেলা শাখার সাধারণ সম্পাদক ও সিভিল সার্জন ডা. মো. জাহাঙ্গীর আলম সরকার উপস্থিত ছিলেন।  (শীর্ষ নিউজ ডটকম/প্রতিনিধি/এইউ/শাসি/২০.১৮ ঘ.)